ગુજરાત વિધાનસભા 2017ની ચૂંટણીના કવરેજમાં અમે મતદારોના મનની વાત રજૂ કરી હતી. સાથે ગુજરાતના સીએમ વિજય રુપાણી, કોંગ્રેસના તે સમયના પ્રદેશ પ્રમુખ ભરતસિંહ સોલંકી, ટેકનોક્રેટ સામ પિત્રોડા, હાર્દિક પટેલ, અલ્પેશ ઠાકોર, પરેશ રાવલ, મનોજ જોશી, ભાજપના યુવા ધારાસભ્ય જયેશ રાદડિયાના વિડિયો ઈન્ટરવ્યૂ રજૂ કર્યા હતાં. તેની સાથે વિધાનસભાની ચૂંટણીના સમયે 300થી વધુ ન્યૂઝ સ્ટોરી અને ચૂંટણીનું તટસ્થ વિશ્લેષણ કરતાં ફીચર્સ રજૂ કર્યા હતા. વિધાનસભાની ચૂંટણીના બે તબક્કાના મતદાનના દિવસે પોર્ટલ પર લાઈવ કવરેજ અને મતગણતરી(ચૂંટણી પરિણામ)ના દિવસે ચિત્રલેખાના સોશિઅલ મીડિયાના તમામ પ્લેટફોર્મ પર સેકન્ડે સેકન્ડનું લાઈવ કવરેજ અમે આપના સુધી પહોંચાડયું હતું.